钦定古今图书集成/明伦汇编/氏族典/第626卷 > 拓跋仲景
## 钦定古今图书集成/明伦汇编/氏族典/第626卷 > 拓跋仲景

按《魏书京兆王传》：“京兆王子推子太兴。太兴子仲景，
性严峭。庄帝时兼御史中尉，京师肃然。每向台，恒驾
赤牛，时人号赤牛中尉。太昌初为河南尹，奉法无私。
时吏部尚书樊子鹄部下纵横，乂为盗窃。仲景密加
收捕，悉获之，咸即行决，于是豪贵寒心。”出帝将西行，
授仲景中军大都督，留京师。齐献武王欲至洛阳，仲
景遂弃妻子而遁。